open-index/open-wikipedia-markdown huggingface dataset:
Dánske národné lakrosové družstvo mužov

**Dánske národné lakrosové družstvo mužov** je národné družstvo mužov, ktoré reprezentuje Dánsko v medzinárodných lakrosových súťažiach, podujatiach a priateľských zápasoch. Funguje pod záštitou *Dansk Lacrosse Forbund*. Jeho najlepším umiestnením je 16. miesto na majstrovstvách sveta či 10. miesto na majstrovstvách Európy. 

Svoj prvý súťažný zápas odohralo Holandsko v roku 2004 na 7. ME v Prahe. V roku 2016 viedol družstvo ako hlavný tréner Novozélanďan Nick Ravenhall. 

## Výsledky
;Majstrovstvá sveta

;Majstrovstvá Európy

;Majstrovstvá Európy nováčikov
} || || 2. miesto
|}

## Referencie

## Pozri aj
* Dánske národné lakrosové družstvo žien

## Externé odkazy
* Oficiálna stránka Dansk Lacrosse Forbund  

Kategória:Národné lakrosové družstvá
Lakros
Národné
Ikarios (Atény)

[náhľad|''Dionýzos a Ikarios'', čiernofigúrová [amfora, cca.540–520 pred Kr.]]
**Ikarios** alebo **Íkarios** (starogr. *Ἰκάριος* – *Ikarios*, ) je v gréckej mytológii aténsky roľník, prvý pestovateľ viniča. 
 
Ikarios bol podľa starých gréckých bájí aténsky roľník, ktorý dostal od boha vína Dionýza prvý krík vinnej révy, tiež poučenie ako ju pestovať a vyrábať z nej víno. Od boha Dionýza to bol dar za to, že ho ako neznámeho pútnika ochotne pohostil.

Ikarios sa v pestovaní viniča a v jeho spracovávaní stal v Aténach majstrom. Preslávil sa však nielen v rodnom meste, ale i v mnohých blízkych i ďalekých krajinách. Je preto iróniou osudu, že sa stal úplne prvou obeťou opilstva. Raz sa stalo, že ponúkol džbánok vína pastierom a tí víno z neznalosti popíjali v nerozumnej miere, až sa celkom opili. Pretože im bolo zle, domnievali sa, že ich Ikarios chcel otráviť, nečakali na žiadne vysvetlenie a zabili ho.

Jeho dcéra Érigoné si následne zo žiaľu vzala život. Boh Dionýzos ich potom oboch aj s ich sukou Mairou vzal na nebesá (podľa inej verzie Zeus) a premenil ich na súhvezdia, ktoré sa dnes nazývajú *[[Panna (súhvezdie)|Panna]]* a *[[Veľký pes]]*.

## Referencie a bibliografia


Kategória:Postavy gréckej mytológie
Talianske národné lakrosové družstvo mužov

**Talianske národné lakrosové družstvo mužov** je národné družstvo mužov, ktoré reprezentuje Taliansko v medzinárodných lakrosových súťažiach, podujatiach a priateľských zápasoch. Funguje pod záštitou *Federazione Italiana Giuoco Lacrosse* (FIGL). Jeho najlepším umiestnením je 10. miesto na majstrovstvách sveta či 11. miesto na majstrovstvách Európy. 

## História
Svoj prvý súťažný zápas odohralo družstvo v roku 2003 na ME nováčikov v Salzburgu, kde skončilo na 3. mieste. Na ME 2004, tak isto ako aj na MS 2006, tvorili družstvo Talianska hráči, ktorý sa nenarodili v Taliansku, a keď ešte ani neexistoval taliansky národný lakrosový orgán (FIGL vznikla až v roku 2007). Až na ME 2008 priviezlo Taliansko tím, ktorý sa prvýkrát skladal z hráčov z domácich klubov. Taliansko však na nich skončilo na poslednom18. mieste. V roku 2016 viedol družstvo ako hlavný tréner Hoeckelman Nate. 

## Výsledky
;Majstrovstvá sveta

;Majstrovstvá Európy

;Majstrovstvá Európy nováčikov
} || || 3. miesto
|}

## Referencie

## Pozri aj
* Talianske národné lakrosové družstvo žien

## Externé odkazy
* Oficiálna stránka Federazione Italiana Giuoco Lacrosse 

Kategória:Národné lakrosové družstvá
Lakros
Národné
Piaristický kostol (Kluž)

thumb|Fasáda piaristického kostola
Interiér chrámu|thumb
**Piaristický kostol** v rumunskom meste Kluž je rímskokatolícky kostol postavený v rokoch 1718 až 1724.

## Dejiny
Ide o prvý rímskokatolícky kostol postavený na území Sedmohradska po období reformácie. Počas reformácie sa veľká časť maďarského a nemeckého obyvateľstva priklonila k protestantizmu (luteráni, kalvíni, unitári). Po príchode jezuitov sa časť protestantského obyvateľstva vrátila do rímskokatolíckej cirkvi. Kostol bol pôvodne postavený v rokoch 1718 až 1724 ako jezuitský kostol, ale po zrušení Spoločnosti Ježišovej pápežom v roku 1773 ho cisárovná Mária Terézia venovala piaristom.

12. augusta 1956 sa pred kostolom uskutočnila veľká manifestácia príslušníkov gréckokatolíckej cirkvi, ktorú v roku 1949 zrušil komunistický režim. Väčšina z aktérov manifestácie sa neskôr ocitla v komunistických väzniciach.

## Architektúra
Piaristický kostol nesie typické znaky barokového architektonického štýlu 18. storočia. Chrám zdobia dve monumentálne veže  vysoké 24 metrov. Dĺžka chrámu dosahuje 45 metrov. Interiér chrámu je bohato vyzdobený. Hlavný oltár zdobí obraz Najsvätejšej Trojice, ktorej je chrám aj zasvätený. V chráme sa nachádzajú sochy sv. Ignáca z Loyoly a  sv. Františka Xavérskeho, ako aj množstvo iných sôch a obrazov.

## Externé odkazy
* Oficiálna stránka piaristického kostola v Kluži 
* Articol în Evenimentul Zilei despre icoana Sfântei Fecioare Maria

## Zdroj

Kategória:Rímskokatolícke kostoly v Rumunsku
Kategória:Barokové kostoly v Rumunsku
Kategória:Kostoly zasvätené Najsvätejšej Trojici
Perilaos (syn Ikaria)

**Perilaos** alebo **Perileos** (starogr. *Περίλαος, Περίλεος* – *Perilaos, Perileos*) syn Ikaria zo Sparty a najády Periboie. 

Perilaos syn Ikaria mal štyroch bratov, Thoanta, Damasippa, Imeusima, Aléta a sestru Penelopu, ktorá sa vydala za Laertovho syna Odysea. Odyseus dostal od rodičov Penelopy Ithaku s priľahlými ostrovmi a stal sa tam kráľom. 

Podľa Pausania Perilaos obvinil pred súdom Oresta, že zavraždil vlastnú matku Klytaimnéstru, ktorá bola jeho sesternicou. 

## Referencie

Kategória:Postavy gréckej mytológie
Jorgos Karagunis

**Jorgos Karagunis** (gr. ; * 6. marec 1977, Pyrgos, Grécko) je grécky futbalista a reprezentant, momentálne hrajúci za grécky futbalový klub Panathinaikos Atény. Zúčastnil sa Majstrovstiev Európy 2004 a 2008, 2012  a Majstrovstiev sveta 2010.

## Kariéra
S futbalom začínal v drese Panathinaikosu, odkiaľ v roku 1996 prestúpil do Apollonu Smyrnis. O dva roky neskôr sa vrátil naspäť do Panathinaikosu, kde odohral 5 sezón. V lete 2003 prestúpil do Interu Miláno, kde pôsobil do roku 2005. Vtedy prestúpil do portugalskej Benfici. Po dvoch rokoch pôsobenia sa rozhodol vrátiť späť do Grécka, do Panathinaikosu, kde hrá až doteraz.

## Reprezentácia
Za grécku futbalovú reprezentáciu hrá od roku 1998, pričom prvý celý zápas odohral proti Salvádoru v roku 1999. Za reprezentáciu odohral doposiaľ 120 stretnutí, čím vyrovnal rekord Theodora Zagorakisa.

## Úspechy
* Majster Grécka - 1996, 2010
* Grécky pohár - 2010
* Taliansky pohár - 2005
* Majster Európy - 2004

## Iné projekty

## Zdroj

Kategória:Narodenia v 1977
Kategória:Žijúci ľudia
Kategória:Grécki futbalisti
Kategória:Hráči Panathinaikos FC
Kategória:Hráči FC Internazionale Miláno
Kategória:Hráči SL Benfica Lisabon
Kategória:Hráči Majstrovstiev Európy vo futbale 2004
Kategória:Hráči Majstrovstiev Európy vo futbale 2008
Kategória:Hráči Majstrovstiev sveta vo futbale 2010
Kategória:Hráči Majstrovstiev Európy vo futbale 2012
SS Juve Stabia

**Società Sportiva Juve Stabia** alebo len **Juve Stabia** je futbalový klub z talianskeho mesta Castellammare di Stabia. Hráva druhú najvyššiu taliansku futbalovú súťaž Sériu B. 

## História
Začiatky futbalového klubu siahajú do roku 1907, keď bol založený **Stabia Sporting Club**. Tento klub si v roku 1930 zmenil meno, no o tri roky neskôr musel vyhlásiť bankrot. Ešte v tom istom roku sa podarilo založiť **AC Stabia**. V sezóne 1951/52 ešte klub stihol hrať v Sérii B, no v roku 1953 musel opäť vyhlásiť bankrot. Na tradíciu zbankrotovaného tímu nadviazal druhý mestský klub **Società Sportiva Juventus Stabia**. Bankrot však musel vyhlásiť aj on v roku 2001. V lete 2002 bol tak sformovaný súčasný klub. V sezóne 2010/11 tím postúpil po 59 rokoch do Série B.

## Športové úspechy
Serie C - **1**
* prvé miesto: 1950–51

## Zdroj

## Externé odkazy
Oficiálna webová stránka 

Kategória:Talianske futbalové kluby
Kategória:Organizácie založené v 1907
Calcio Padova

**Calcio Padova** alebo len **Padova** je futbalový klub z talianskeho mesta Padova. Hráva tretio najvyššiu taliansku futbalovú súťaž Serie C. 

## História
Klub bol založený v roku 1910 ako **Associazione Calcio Padova**. Už o päť rokov hrala Padova najvyššiu futbalovú súťaž v krajine. Okrem dvoch sezón v tretej najvyššej súťaži hrala Padova až do roku 1969 prvú alebo druhú ligu. Potom nasledovali skoro dve dekády, v ktorých sa Padova pohybovala medzi treťou a štvrtou ligou. 90-te roky boli opäť z pohľadu klubu celkom úspešné, keďže ich strávil v Sérii B. Dve sezóny dokonca odohrala Padova aj v Sérii A. V roku 1998 však nastal opäť pád, keď Padova zostúpila v priebehu dvoch po sebe nasledujúcich sezón až do štvrtej ligy. V sezóne 2008/09 sa ale opäť podarilo klubu postúpiť do Série B, kde hrá aj v súčasnosti.

## Športové úspechy
Serie A
* tretie miesto: 1957-58

Serie B - **1**
* prvé miesto: 1947-48
* druhé miesto: 1931-32, 1946-47, 1954-55

Serie C - **2**
* prvé miesto: 1936-37, 2017-18

## Externé odkazy
*Oficiálna webová stránka

## Zdroj

Kategória:Talianske futbalové kluby
Kategória:Organizácie založené v 1910
Spezia Calcio

**Spezia Calcio** alebo len **Spezia** je futbalový klub z talianskeho mesta La Spezia. V sezóne 2012/13 hralo druhú najvyššiu taliansku futbalovú súťaž Sériu B. 

## História
Klub vznikol v roku 1906 ako **Sport Club Spezia**. Po svojom založení hrával klub v nižších súťažiach. V roku 1920 však už hral v rámci najvyššej súťaže v krajine. Po reorganizácii talianskych ligových súťaží sa Spezia stala druholigovým tímom, kde až na pár sezón stabilne pôsobil do roku 1943.

### Titul z roku 1944
V roku 1944 zaznamenala Spezia svoj najväčší úspech. Z dôvodu vojny bola najvyššia súťaž rozdelená na regionálne časti. Spezia vyhrala svoju regionálnu skupinu a kvalifikovala sa do semifinále. Semifinálové kolo vyhrala a mohla hrať play-off proti Bologni. Kvôli vyčíňaniu fanúšikov Bologne vyhrala Spezia prvý zápas kontumačne. Druhý zápas sa nakoniec ani neodohral z dôvodu protestu Bologne. Finálový turnaj sa odohral v Miláne. Súpermi Spezie boli Venezia a Torino. Zápas s Veneziou sa skončil remízou, no Spezia zaznamenala veľký úspech, keď porazila najlepší tím v histórii Torino FC nazývaný "Il Grande Torino". Spezia tak bola vyhlásená majstrom Talianska. Talianska liga z roku 1944 však nebola uznaná Talianskou futbalovou federáciou za legitímnu z dôvodu redukovania a zmien v súťaži z dôvodu vojny. Formálne však Federácia v roku 2002 Speziu ocenila majstrovským titulom z roku 1944, no toto ocenenie nie je brané ako oficiálne "scudetto", no iba ako dekorácia.

### Ďalšie roky a súčasnosť
Po vojne už Spezia hrala opäť Sériu B. Nasledovala kríza 50-tych rokov a klub zostúpil o niekoľko súťaží. Nakoniec sa mu podarilo stabilnejšie usadiť v tretej najvyššej súťaži. Túto dokázal vyhrať v roku 2006, keď na dve sezóny hral zasa Sériu B. Nasledoval však bankrot a zániku tímu sa podarilo zabrániť až jeho znovuzaložením v roku 2008 pod menom **ASD Spezia Calcio 2008**. Od roku 2010 hrala Spezia opäť tretiu najvyššiu súťaž, ktorú sa jej podarilo vyhrať v sezóne 2011/12. Tým pádom bude od roku 2012 hrávať Sériu B.

## Športové úspechy
Serie A
* prvé miesto: 1943-44 (oficiálne neuznané)

Tretia liga - **2**
* prvé miesto: 2005-06, 2011-12

## Zdroj

## Externé odkazy
Oficiálna webová stránka

Kategória:Talianske futbalové kluby
Kategória:Organizácie založené v 1906
Ternana Calcio

**Ternana Calcio** alebo len **Ternana** je futbalový klub z talianskeho mesta Terni. V sezóne 2012/13 bude hrávať druhú najvyššiu taliansku futbalovú súťaž Sériu B. 

## História
V roku 1925 vznikol klub **Terni FBC** ako výsledok spojenia klubov "Terni Football Club" a "Unione Sportiva Ternana". Druhú najvyššiu súťaž v krajine hral klub už v roku 1927. Nasledovali finančné problémy a ústup z pozícií. Do tretej ligy sa Ternane podarilo dostať v roku 1938. V roku 1946 si už pod menom **Società Sportiva Ternana** vybojoval klub postup späť do Série B. Vydržal tam však iba dve sezóny, po ktorých nasledoval opätovný pád do nižších súťaží. Do Série C sa klub vrátil v roku 1964. Už o 4 roky neskôr hrala Ternana Sériu B. Následne bolo zmenené meno klubu na **Associazione Calcio Ternana SpA**. Veľký úspech zaznamenala Ternana v sezónach 1972-73 a 1974-75, keď si zahrala Sériu A. Obdobie až do konca 90-tych rokov bolo v znamení pohybov v nižších ligách. V roku 1992 sa dostala Ternana do finančných problémov a musela vyhlásiť bankrot. Následne bola v roku 1993 obnovená pod terajším názvom. Až v roku 1998 sa klubu podarilo trvalejšie udržať v Sérii B. Od roku 2006 však opäť hrala iba tretiu ligu. Túto v sezóne 2011/12 vyhrala a od sezóny 2012/13 je opäť v druhej najvyššej súťaži.

## Športové úspechy
Serie B  - **1**
* prvé miesto: 1971-72

Tretia liga - **3**
* prvé miesto: 1967-68, 1991-92, 2011-12

## Zdroj

## Externé odkazy
Oficiálna webová stránka

Kategória:Talianske futbalové kluby
Kategória:Organizácie založené v 1925
Revolver Revue

**Revolver Revue** je český štvrťročne vydávaný kultúrny časopis založený v roku 1985 pod názvom *Jednou nohou*. Od roku 1986 vychádza pod súčasným názvom. Pod značkou časopisu ako *Edice Revolver Revue* vychádzajú od roku 1988 aj knihy.

Časopis založili príslušníci mladej generácie undergroundu Viktor Karlík, Jáchym Topol a Ivan Lamper v jednom z centier disentu 80. rokov 20. storočia, v byte Magdaleny Písařovicové v Chorvatské ulici v Prahe. Do časopisu prispievali aj Václav Havel, Zbyněk Hejda, Vít Kremlička, Alexandr Vondra, Petr Placák, J. H. Krchovský. 

V 80. rokoch sa časopis distribuoval ilegálne. Od roku 1995 (desať rokov) vychádzala v časopise Kritická příloha.

Pre časopis je typická veľmi kvalitná grafická úprava (i v jeho počiatkoch, zvlášť v porovnaní so samizdatom) a tvrdá a neúprosná kritika umeleckých diel, vrátane diel autorov z kruhov blízkych redakcii. V poslednom čase sa *Revolver Revue* zameriava na monotematické bloky, podobne ako *[[Labyrint revue]]*.

V súčasnosti časopis vydáva *Společnost pro Revolver Revue*, redakciu tvoria Terezie Pokorná (šéfredaktorka), Viktor Karlík a Marek Vajchr.

## Referencie


## Zdroj

## Externé odkazy

* Oficiálne webové stránky
* Záznam v databáze Národní knihovny ČR
* ''Revolver Revue'' – dokument o histórii od samizdatových vydaní až k dnešnej podobe (ČT, 2010), možnosť prehrať on-line 

Kategória:Literárne časopisy
Kategória:Časopisy v Česku
Kategória:Časopisy v Česko-Slovensku
Chlorid kademnatý

**Chlorid kademnatý** (CdCl2) je anorganická zlúčenina chlóru a kadmia. Za bežných podmienok ide o bielu hygroskopickú kryštalickú látku, veľmi dobre rozpustnú vo vode a mierne rozpustnú v etanole. Hoci sa považuje za iónovú zlúčeninu, jeho väzby majú výrazne kovalentný charakter. Kryštálová štruktúra chloridu kademnatého, zložená z dvojrozmerných vrstiev iónov, je referenčná pre popis iných kryštálových štruktúr. Chlorid kademnatý sa vyskytuje aj vo forme dihydrátu (CdCl2 • 2 H2O) a hemipentahydrátu (CdCl2 • 5½ H2O).

## Štruktúra
Chlorid kademnatý tvorí kryštály s romboedrálnou symetriou. Veľmi podobnú kryštálovú štruktúru má i jodid kademnatý. Jednotlivé vrstvy v týchto dvoch štruktúrach sú identické, ale v chloride kademnatom sú chloridové ióny rozmiestnené v tesne usporiadanej kubickej mriežke (CCP), zatiaľ čo jodid kademnatý je usporiadaný v tesnej šestorečnej mriežke (HCP).

## Chemické vlastnosti
Chlorid kademnatý sa dobre rozpúšťa vo vode a ďalších polárnych rozpúšťadlách. Vo vode je vysoká rozpustnosť daná čiastočne tvorbou komplexných iónov, napríklad [CdCl4]2-. Vďaka tomuto správaniu je chlorid kademnatý slabou Lewisovu kyselinou.
:CdCl2 + 2 Cl- → [CdCl4]2-

Pomocou veľkých katiónov možno izolovať trojuholníkový bipyramidálny ión [CdCl5]3-.

## Príprava
Bezvodý chlorid kademnatý sa môže pripraviť pôsobením bezvodého chlóru alebo chlorovodíka na zahriate kovové kadmium:
:Cd + 2 HCl → CdCl2 + H2

Pomocou kyseliny chlorovodíkovej možno získať hydratovaný chlorid kademnatý, a to z kadmia alebo oxidu či uhličitanu kademnatého.

## Použitie
Chlorid kademnatý možno využiť na prípravu sulfidu kademnatého, používaného ako kadmiová žlť, čo je ostro žltý stabilný anorganický pigment:
:CdCl2 + H2S → CdS + 2 HCl

V laboratóriu sa bezvodý chlorid kademnatý používa na prípravu organokademnatých zlúčenín typu R2Cd, kde R je aryl alebo primárny alkyl. Predtým sa takto syntetizovali ketóny z acylchloridov:
:CdCl2 + 2 RMgX → R2Cd + MgCl2 + MgX2
:R2Cd + R'COCl → R'COR + CdCl2

Takáto regenerácia bola väčšinou vytlačená organickými zlúčeninami medi, ktoré sú oveľa menej toxické.

Chlorid kademnatý sa používa aj pri fotokopírovaní, farbení a galvanickom pokovovaní.

## Toxicita
Chlorid kademnatý je veľmi toxický, karcinogénny, mutagénny a teratogénny. IARC ho radí do skupiny 1, teda „preukázaný karcinogén pre človeka“.

## Podobné látky
* Bromid kademnatý
* Fluorid kademnatý
* Jodid kademnatý
* Chlorid ortutnatý
* Chlorid vápenatý
* Chlorid zinočnatý

## Referencie


## Literatúra
* 

## Externé odkazy
* International Chemical Safety Card 0116
* IARC Monograph „Cadmium and Cadmium Compounds“ 
* National Pollutant Inventory - Cadmium and compounds

## Zdroj

Kategória:Zlúčeniny kadmia
Kademnatý
Kademnatý
Kategória:Reagencie pre organickú chémiu
Kategória:Karcinogény IARC skupiny 1
Kategória:Mutagény
Kategória:Teratogény
Simon Newcomb

**Simon Newcomb** (* 12. marec 1835, Wallace, Nové Škótsko, Kanada – † 11. júl 1909, Washington D.C., USA) bol kanadský astronóm a matematik, žijúci v USA. 

## Životopis
Simon Newcomb sa ako 19-ročný presťahoval do USA a autodidaktickou formou si osvojil znalosti vyššej matematiky a astronómie. V roku 1858 urobil skúšku na Lawrence Scientific School na Harvardovej univerzite. V roku 1861 sa stal astronómom a profesorom na observatóriu námorníctva vo Washington D.C., kde sa zaoberal pohybom planét a orientáciou podľa nich. Je po ňom pomenovaný mesačný kráter Newcomb a kráter na Marse Newcomb. V roku 1881 prvýkrát sformuloval Benfordov zákon.

## Referencie

## Iné projekty

Kategória:Matematici USA
Kategória:Astronómovia USA
Kategória:Členovia Kráľovskej spoločnosti
Kategória:Držitelia Radu Pour le Mérite
Kategória:Držitelia Gold Medal of the Royal Astronomical Society
Kategória:Osobnosti z Nového Škótska
Pravoslávna patriarchálna katedrála (Bukurešť)

thumb|right|Katedrála v roku 2009
**Pravoslávna patriarchálna katedrála** v rumunskom hlavnom meste Bukurešť je hlavným katedrálnym chrámom Rumunskej pravoslávnej cirkvi. Nachádza sa neďaleko paláca patriarchov Rumunskej pravoslávnej cirkvi.

## Dejiny
Katedrála bola postavená v rokoch 1654 až 1658 počas panovania Konštantína I. Serbana Basaraba. Sú v nej uložené relikvie sv. Demetera, patróna Bukurešti. Patrónmi chrámu sú cisár svätý Konštantín a jeho matka svätá Helena.

## Externé odkazy
* Pravoslávna katedrála v Bukurešti 

Kategória:Architektúra z 1658
Kategória:Stavby v Bukurešti
Bukurešť
Kategória:Korunovačné kostoly
Emgeton

**Emgeton** môže byť:

* značka mobilných telefónov, MP3 prehrávačov a pod., pozri Emgeton (obchodná značka)
* zaniknutý česko-slovenský podnik vyrábajúci audiokazety, videokazety, diskety a pod., pozri Emgeton (firma)
Emgeton (obchodná značka)

**Emgeton** je obchodná značka, ktorú v súčasnosti vlastní spoločnosť Bell Technology so sídlom v Česku. Spoločnosť predáva výrobky ako mobilné telefóny, MP3 prehrávače a ďalšiu spotrebnú elektroniku. Bell Technology si výrobky značky Emgeton necháva vyrábať u ázijských výrobcov, pričom predáva výrobky aj pod inými značkami.

Spoločnosť Bell Technology si nechala zaregistrovať aj ochrannú známku Flexaret (v minulosti známu ako značku úspešných fotoaparátov), ktorou označuje mobilné telefóny Emgeton s fotoaparátom.

## Výrobky značky Emgeton
### MP3 prehrávače
* *Emgeton E2 Cult*
* *Emgeton E5 Cult*
* *Emgeton iCool Teenage*
* *Emgeton Meizu X2*
* *Emgeton Meizu X6*

### Mobilné telefóny
* Emgeton Noble
* Emgeton Flexaret Mini
* Emgeton ENZO 3G - DUAL SIM

## Referencie

## Pozri aj
* Emgeton (firma)

## Externé odkazy
* Oficiálna webstránka – predajcu značiek Emgeton

Kategória:Ochranné známky
Andrea Járová

**Andrea Járová** (* 13. marec 1984, Bratislava) je slovenská modelka a playmate. Meria 171 cm a jej miery sú 89 – 60 – 91.

Vyštudovala hotelovú akadémiu. Momentálne (2012) študuje na právnickej fakulte na Paneurópskej vysokej škole.

S modelingovou kariérou začala v päťnástich rokoch. V roku 2002 získala na Miss Globe v Istanbule ocenenie Miss Photogenic. V roku 2008 sa zúčastnila Miss Universe SR. Získala dve oceneniaMiss Média a Miss Global Profit Technologies. V novembri 2009 sa objavila na titulnej fotke slovenskej verzie mesačníka Playboy. Na základe tejto fotky a následného diváckeho hlasovania získala 29. apríla 2010 titul slovenská playmate roka 2009. Po Eve Cifrovej, ktorá vyhrala za rok 2007 a Alexandre Kotvanovej (2008) sa teda stala treťou slovenskou playmate. Následne v máji 2010 bola uverejnená na titulnej stránke slovenskej edície Playboyu ako slovenská playmate roka 2009. V novembri 2010 bola uverejnená na titulnej stránke americkej a srbskej edície Playboyu. V januári 2011 fotila pre venezuelskú edíciu Playboyu. V septembri 2011 vyhrala reality show Farma.

Vo Voľbách do Národnej rady Slovenskej republiky v roku 2012 kandidovala za stranu PRÁVO A SPRAVODLIVOSŤ zo 69. miesta. Skončila na 16. mieste s počtom hlasov 214, čo tvorilo približne 2,02% hlasov politickej strany.

V máji 2012 si zahrala vo filme Tak fajn!.

## Referencie


## Externé odkazy
* Andrea Járová na stránke *zoznam.sk*
* Andrea Járová  na stránke *manekynka.sk*

Kategória:Narodenia v 1984
Kategória:Slovenské modelky
Damasippos (mytológia)

**Damasippos** (*Damasippos*, ) je v gréckej mytológii syn Ikaria zo Sparty a najády Periboie. 

Damasippos syn Ikaria mal štyroch bratov, Thoanta, Imeusima, Aléta, Perilaa a sestru Penelopu, ktorá sa vydala za Laertovho syna Odyssea. Odyseus dostal do vena od rodičov Penelopy Ithaku s priľahlými ostrovmi, kde potom vládol. 
 
## Referencie

Kategória:Postavy gréckej mytológie
PCX

**PCX** (z angl. PC Paintbrush File Format) je formát grafických súborov, jeden z prvých širšie používaných grafických formátov pre DOS. Neskôr bol nahradený novšími a lepšími formátmi ako GIF, JPEG a PNG. Súborový formát vyvinula dnes už zaniknutá firma ZSoft pre ukladanie rastrovej grafiky. 

Pri maximálnom rozlíšení 65000 x 65000 pixelov umožňuje ukladať obrázky s farebnou hĺbkou 1, 4, 8 a 24 bitov. Súbory PCX môžu ukladať palety s 2, 4, 16 a 256 farbami, avšak neskôr boli upravené aby vedeli zachovávať aj skutočné (24-bitové) farby obrázkov. Formát bol pôvodne pre aplikáciu PC Paintbrush, avšak postupne sa aj napriek nedostatku otvorenosti dokumentácie rozšírila jeho podpora aj pre iné programy. Firma Microsoft vlastní OEM licenciu na použitie tohto formátu.

V súčasnosti sa od používania tohto vo svojej dobe veľmi rozšíreného formátu upúšťa, jeden z dôvodov je málo účinná kompresia obrazových dát.

Kategória:Grafické súborové formáty
Prótesilaos

**Prótesilaos** alebo **Prótesiláos** (starogr. *Πρωτεσίλαος* – *Prótesilaos*, ) je v gréckej mytológii syn fylackého kráľa Ifikla, prvý padlý v trójskej vojne. 
 
Prótesilaos syn Ifikla o dobytie svojej bojovej slávy usiloval v čele flotily štyridsiatich vojnových lodí, ktoré pred Tróju priviedol spolu so svojim bratom Podarkom. Prótesilaos vedel o veštbe, že kto sa prvý dotkne trójskej pôdy zomrie, preto na predku svojej lode pozoroval, kto prvý vystúpi a bol pripravený hneď po ňom vyskočiť na breh.

Po dlhšom otáľaní sa rozhodol vyskočiť ako prvý ithacký kráľ Odyseus, ale on ľstivo vyhodil na breh najprv svoj štít a potom naň zoskočil. Prótesilaos následne už bez váhania skočil ako druhý, ale jeho nohy sa dotkli zeme a v tom okamihu sa veštba naplnila, zomrel zasiahnutý nepriateľskou kopijou.

Podľa inej verzie sa nechal Prótesilaos zabiť zámerne, lebo z tejto veštby vedel aj to, že zvíťazí tá strana, ktorá bude mať prvého padlého hrdinu. Pri zoskoku z jeho lode ho zabil Hektor, syn trójskeho kráľa Priama.

Jeho manželka Laodameia sa pre smrť svojho manžela veľmi trápila, a to tak veľmi, že si nechala vytvoriť (alebo sama vytvorila) jeho sochu. Bohovia s vdovou tak súcitili, že boh Hermes priviedol Prótesilaa z podsvetia, aby s ním chvíľku pobudla. Keď sa však mali rozlúčiť, spáchala samovraždu, lebo sa rozhodla odísť s ním.

## Referencie a bibliografia


Kategória:Postavy gréckej mytológie
Kategória:Trójska vojna
Panamerické majstrovstvá v hádzanej mužov 1994

**Panamerické majstrovstvá v hádzanej mužov 1994** bol v poradí 6. turnaj panamerických majstrovstiev v hádzanej mužov, ktoré organizuje Panamerická hádzanárska federácia (PATHF). Konal sa v Santa María, v štáte Rio Grande do Sul, v Brazílii v dňoch od 17.23. septembra 1994, za účasti 7 tímov. Brazília organizovala panamerický šampionát druhýkrát, predtým hostila toto podujatie v roku 1985. Zápasy sa odohrali v Centro Deportivo Municipal de Santa María. Víťazom sa stala šiestykrát Kuba.

Tento turnaj zároveň slúžil ako kvalifikácia panamerických družstiev na budúcoročné MS 1995, na ktoré sa kvalifikovali 3 najlepšie tímy.

## Kvalifikácia

## Výsledky

## Konečné poradie

## Externé odkazy
* Oficiálna stránka Panamerickej hádzanárske federácie /
* Oficiálna stránka Brazílskej hádzanárskej konfederácie  

## Zdroje
* Panamerické majstrovstvá 1994 na stránke todor66.com 
* ''Estadísticas históricas PATHF actualizadas a 2017 archivo completo'' 

Kategória:Hádzaná v 1994
Kategória:Panamerické majstrovstvá v hádzanej mužov
Hádzaná
Kategória:1994 v Brazílii
Fotis Kuvelis

**Fotis Kuvelis**, gr. *Φώτης Κουβέλης* (* 3. september 1948, Volos, Grécko) je grécky politik, predseda mimoparlamentnej politickej strany DIMAR (Demokratická ľavica).

## Životopis
Narodil sa v roku 1948 v meste Volos v Tesálii, vyštudoval právo v Aténach. Od roku 1987 do roku 1989 bol predsedom komory gréckych právnikov. V roku 1989 bol ministrom spravodlivosti vo vláde Tzanisa Tzanetakisa.

V roku 2009 bol zvolený do parlamentu ako poslanec ľavicovej strany SYRIZA Alexisa Tsiprasa. V krízovom období, v roku 2010 založil vlastnú politickú stranu DIMAR (*Dimokratiki Aristera – Demokratická ľavica*) a kritizoval mnohé opatrenia vlády Jeorja Papandreua a Lukasa Papadimosa, bol proti tvrdej dohode o pôžičkách a šetreniu.

V predčasných voľbách v máji 2012 získala jeho strana skoro 6%, no vládu nikto nevytvoril. V nasledujúcich voľbách o mesiac neskôr mala Kuvelisova strana rovnaký výsledok. Po rokovaniach Kuvelis súhlasil s účasťou v technokratickej vláde spoločne s víťaznou pravicovou Nea Dimokratia Antonisa Samarasa a treťou socialistickou stranou PASOK Evangelosa Venizelosa. Táto vláda má za cieľ pokračovať v úsporných opatreniach a zmiernení ich dopadov na grécke obyvateľstvo.

V rozhodujúcom hlasovaní v novembri 2012 za „úsporný balíček Memorandum III.“, ktorý má ušetriť 13 miliárd eur výmenou za poskytnutie 30 miliárd eur z druhej pôžičky Grécku však Kuvelis a jeho poslanci úsporný balíček  nepodporili, pretože nesúhlasili s jeho časťou a keďže premiér Samaras odmietol hlasovanie rozdeliť do viacerých častí, poslanci DIMARu sa zdržali hlasovania, pričom návrh prešiel tesnou väčšinou 153 poslancov, kedy zaň nezahlasoval jeden poslanec z „Nea Dimokratia“ a 6 poslancov zo strany PASOK. Kuvelis však oznámil, že aj naďalej chce zostať v koalícii a podporí návrhy, ktoré bude považovať za správne.
Vláda Antonisa Samarasa sa však v júni 2013 dostala do krízy, pretože sa premiér rozhodol zrušiť štátnu televíziu a rádio ERT, proti čomu sa postavili koaliční partneri Evangelos Venizelos a aj Fotis Kuvelis. Samaras sa však vyjadril, že ide iba o dočasné zrušenie, kedy by mala ERT nahradiť nová, finančne menej náročná stanica. Nakoniec sa však s Venizelom dohodli, že sa vytvorí dočasná stanica, ale strana DIMAR s Kuvelisom nesúhlasila a opustila vládu, ktorí tak tvorí len Nea Dimokratia a PASOK. Kuvelis a DIMAR sú tak mimo gréckej vlády. Vo volbách do európskeho parlamentu zaznamenala DIMAR stratu, nedosiahla ani 3% a v predčasných parlamentných voľbách v januári 2015 nezískala ani 1%, čím ostáva mimo parlamentu. Pred voľbami sa snažil Kouvelis dohodnúť s Alexisom Tsiprasom na spolupráci po voľbách, DIMAR sa tiež spojila s mimoparlamentnou stranou zelených, ale to úspechu vo voľbách nepomohlo.

## Iné projekty

## Externé odkazy
* Biografia 

Kategória:Grécki politici
Kategória:Grécki právnici
Vasilis Rapanos

**Vasilis Rapanos**, gr. *Βασίλης Ράπανος* (* 1947, Kos, Grécko) je grécky ekonóm a bývalý technokratický minister financií vo vláde Antonisa Samarasa.

Vyštudoval ekonómiu v Aténach. Bol predsedom gréckej národnej banky a tiež v rokoch 2000-2004 poradcom gréckeho ministerstva financií. Do roku 2012 pôsobil ako profesor ekonómie v Aténach. 21. júna 2012 sa stal nestranným ministrom financií vo vláde národnej záchrany Antonisa Samarasa. 25. júna 2012 sa však svojho postu vzdal.

Kategória:Grécki ekonómovia
Kategória:Narodenia v 1947
Varese Calcio SSD

**Varese Calcio SSD** alebo len **Varese** je futbalový klub z talianskeho mesta Varese. Hráva druhú najvyššiu taliansku futbalovú súťaž Eccellenza. 

## História
Klub bol založený v roku 1910 pod menom *Varese Football Club*. Pred vstupom do oficiálnych talianskych súťaží v roku 1914 hrával klub najprv iba priateľské zápasy s tímami s okolitých miest. Už v roku 1919 hrávalo Varese v rámci najvyššej talianskej súťaže. Postupne sa však ocitlo v nižších ligách. Už v sezóne 1936/37 však už Varese hralo Sériu C. V roku 1943 sa klubu podarilo postúpiť do Série B. Kvôli vojne si ju však zahralo až o tri roky neskôr. Klub tam však vydržal iba dve sezóny a zostúpil do Série C. Do druhej ligy sa Varese vrátilo v roku 1963, rok na to postúpilo do Série A. Až do roku 1975 Varese pravidelne postupovalo a zostupovalo z najvyššej súťaže. Následne až do polovice 80. rokov hralo stabilne Sériu B. Následné dve dekády pôsobil klub v tretej a štvrtej najvyššej súťaži. Od roku 2010 hráva klub opäť Sériu B.

## Športové úspechy
Serie B**3**
* prvé miesto: 1963/64, 1969/70, 1973/74
* druhé miesto: 1966/67

Serie C / Serie C1**3**
* prvé miesto: 1942/43, 1962/63, 1979/80

## Káder mužstva
**Súčasná zostava**:

 
 

 
 
  
 12px|Kapitán klubu

 
 

## Externé odkazy
Oficiálna webová stránka 

## Zdroj

Kategória:Talianske futbalové kluby
Kategória:Futbalové kluby založené v 1910
SS Virtus Lanciano 1924

**Società Sportiva Virtus Lanciano 1924** alebo len **Virtus Lanciano** je futbalový klub z talianskeho mesta Lanciano. V sezóne 2012/13 bude hrávať druhú najvyššiu taliansku futbalovú súťaž Sériu B. 

## História
Klub vznikol v roku 1920. Takmer 10 prvých rokov svojej existencie strávil mimo oficiálne talianske ligové súťaže. Následne sa zapojil do nižších líg, no väčšinou aj tak hrával mimo týchto súťaží. Až v roku 1938 sa zapojil do oficiálnych líg trvalo. V roku 1940 postúpil do Série C. Následne zostúpil a aspoň do štvrtej najvyššej súťaže postúpil v roku 1978. Do tretej ligy sa klubu podarilo postúpiť až v roku 2001. V roku 2008 sa klub premenoval na svoj súčasný názov. V roku 2012 sa mu podarilo uspieť v play-off tretej ligy a bude tak od sezóny 2012-13 hrávať Sériu B.

## Športové úspechy
Serie C2 - **1**
* prvé miesto: 2000-01

## Káder mužstva
**Súčasná zostava**:

 

 12px|Kapitán klubu
 

 
 

## Zdroj

## Externé odkazy
Oficiálna webová stránka 

Kategória:Talianske futbalové kluby
Kategória:Futbalové kluby založené v 1924
Panamerické majstrovstvá v hádzanej mužov 1996

**Panamerické majstrovstvá v hádzanej mužov 1996** boli v poradí 7. panamerické majstrovstvá v hádzanej mužov, ktoré organizuje Panamerická hádzanárska federácia (PATHF). Konali sa v Colorado Springs, v štáte Colorado, v Spojených štátoch od 8.13. októbra 1996, za účasti 8 tímov. Nováčikom bola iba Kostarika. V USA sa konal panamerický šampionát druhýkrát, keď predtým to bolo v roku 1985, takisto v Colorado Springs. Víťazom sa siedmykrát stala Kuba.

Majstrovstvá boli zároveň kvalifikáciou na budúcoročné MS 1997, na ktoré sa kvalifikovali 3 najlepšie tímy.

## Výsledky
### Základné skupiny
#### Skupina A

#### Skupina B

### Play-off
#### Stretnutie o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Externé odkazy
* Oficiálna stránka Panamerickej hádzanárske federácie /
* Oficiálna stránka Hádzanárskej federácie USA 

## Zdroj
* Majstrovstvá 1996 na stránke todor66.com 

Kategória:Hádzaná v 1996
Kategória:Panamerické majstrovstvá v hádzanej mužov
Hádzaná
Lega Pro Seconda Divisione

**Lega Pro Seconda Divisione** je štvrtá najvyššia futbalová liga v Taliansku. Túto súťaž hrá v súčasnosti (2012) 39 tímov, ktoré sú rozdelené geograficky do dvoch skupín. Z každej skupiny postupujú tri tímy, teda celkovo šesť. Z toho víťaz skupiny a tím na druhom mieste priamo a nasledujúce štyri kluby hrajú play-off, ktorého víťaz postupuje tiež. Posledné tri kluby v skupine automaticky vypadávajú do piatej najvyššej súťaže Serie D. 16. a 17. tím hrajú vzájomnú baráž, pričom porazený klub zostupuje.

## Zaujímavosti
Štvrtá talianska liga sa skladá z dvoch skupín. Skupina A, kde sa nachádzajú tímy zo severu krajiny a skupina B, kde sú tímy z juhu. Počet tímov v tejto súťaži sa mení.  Ešte v sezóne 2008/09 boli až tri skupiny po 18 tímov. V sezóne 2010/11 sa počet tímov znížil na 17 v jednej skupine a 16 v zvyšných dvoch. O rok neskôr už boli dve skupiny, pričom v jednej bolo 20 a v druhej 21 klubov. V sezóne 2012/13 bude pre zmenu v jednej skupine 20 a v druhej 19 klubov. Až do sezóny 2007/08 sa táto liga nazývala *Serie C2*. Táto liga vznikla po sezóne 1977/78, kedy sa rozdelila Serie C na dve súťaže - tretiu ligu Serie C1 a štvrtú ligu Serie C2. Od roku 2008 má liga súčasný názov. Najviac, teda 24 sezón, v štvrtej lige odohral klub Pro Vercelli.

## Kluby v sezóne 2012/13
### Skupina A
* Alessandria
* Bassano Virtus
* Bellaria Igea
* Borgo a Buggiano
* Casale
* Giacomense
* Mantova
* Monza
* Forlì
* Poggibonsi
* Pro Patria
* Renate
* Rimini
* Santarcangelo
* Savona
* SPAL
* Sterilgarda Castiglione
* VdA Saint-Christophe
* Venezia
* Virtus Entella

### Skupina B
* Aprilia
* Arzanese
* Aversa Normanna
* Campobasso
* Chieti
* Fano
* Foligno
* Fondi
* Gavorrano
* Giulianova
* HinterReggio
* L'Aquila
* Martina Franca
* Melfi
* Milazzo
* Pontedera
* Salerno
* Teramo
* Vigor Lamezia

Kategória:Talianske futbalové súťaže
Kategória:Futbalové súťaže v Európe
Can't Get You Out of My Head

„**Cant Get You Out of My Head**“ je pieseň austrálskej popovej speváčky Kylie Minogue, ktorá bola vydaná na ôsmom štúdiovom albume *[[Fever (album, Kylie Minogue)|Fever]]*. Pieseň vyšla ako prvý singel albumu 8. septembra 2001. Jej autormi a producentmi sú Cathy Dennis a Rob Davis.

## Zoznam skladieb
;CD 1 – medzinárodnej edície
#„Can't Get You Out of My Head“ — 3:51
#„Boy“ — 3:47
#„Rendezvous at Sunset“ — 3:23
#„Can't Get You Out of My Head“ (Video)

;CD 2 – medzinárodnej edície
#„Can't Get You Out of My Head“ — 3:51
#„Can't Get You Out of My Head“ (K&M Mindprint Mix) — 6:34
#„Can't Get You Out of My Head“ (Plastika Mix) — 9:26

;CD 3 – medzinárodnej edície
#„Can't Get You Out of My Head“ — 3:51
#„Boy“ — 3:47

;CD 2 – austrálska edície
#„Can't Get You Out of My Head“ — 3:51
#„Can't Get You Out of My Head“ (K&M Mindprint Mix) — 6:34
#„Can't Get You Out of My Head“ (Plastika Mix) — 9:26
#„Can't Get You Out of My Head“ (Superchumbo Todo Mamado Mix) — 8:32

## Pozície v rebríčkoch

## Externé odkazy
*  Kylie Minogue – oficiálny web 

Kategória:Single z 2001
Kategória:Piesne z 2001
Kategória:Piesne Kylie Minogue
Kategória:Nu-disco
FBC Unione Venezia

**Football Club Unione Venezia** alebo len **Venezia** je futbalový klub z talianskeho mesta Benátky. Hráva štvrtú najvyššiu taliansku futbalovú súťaž Lega Pro Seconda Divisione. 

## História
V roku 1907 bol klub založený pod menom **Venezia Football Club**. Už v o dva roky neskôr sa Venezia zapojila do najvyššej talianskej futbalovej súťaže. V sezóne 1911/12 hrala finále play-off najvyššej súťaže, kde ale prehrala s klubom Pro Vercelli a skončila tak druhá. Ďalšie roky však už boli v znamení účastí tímu v prvých dvoch najvyšších súťažiach. Najväčší úspech dosiahol klub v roku 1941, keď vyhral Coppa Italia. Krátko po vojne ešte hrali Benátky chvíľu aj Sériu A, no postupne zostúpili do Série B. Potom na štyri roky hral klub dokonca až Sériu C. Od roku 1956 sa situácia zlepšila, klub postúpil do Série B a v roku 1961 aj do Série A. Tam však dlho nevydržal a v roku 1968 už opäť Venezia hrala tretiu ligu. Neskôr dokonca spadla Venezia až do piatej najvyššej súťaže. Úspechy prišli opätovne až v 90-tych rokoch. Od sezóny 1991/92 hrali Benátky Sériu B. Od roku 1998 Sériu A. V najvyššej súťaži však zasa dlho nevydržala a zostúpila do druhej ligy. Veľké finančné problémy znamenali pád klubu do nižšej súťaže, pričom sa tesne vyhol absolútnemu zániku. V roku 2005 tak vznikla **SSC Venezia**. Klub sa na krátku dobu stabilizoval. Dokonca postúpil do Série C1. V roku 2009 však prišiel ďalší bankrot a vznikol tak súčasný klub. Klub musel zostúpiť do Série D. V sezóne 2011/12 vyhral skupinu C v Sérii D a postúpil tak do štvrtej najvyššej súťaže Lega Pro Seconda Divisione.

## Športové úspechy
Coppa Italia - **1**
* prvé miesto: 1940–41

Serie A
* druhé miesto: 1911–12
* tretie miesto: 1941–42

Serie B - **2**
* prvé miesto: 1960–61; 1965–66
* druhé miesto: 1938–39; 1948–49; 1997–98

Serie C / Serie C1 - **2**
* prvé miesto: 1935–36; 1955–56

Serie C2 - **1**
* prvé miesto: 2005–06

Serie D - **2**
* prvé miesto: 1982–83, 2011-12

## Referencie

## Zdroj

## Externé odkazy
* Oficiálna webová stránka

Kategória:Talianske futbalové kluby
Kategória:Organizácie založené v 1907
Kategória:Benátky
Záchranári

**Záchranári** () je americký animovaný film z roku 1977, produkovaný spoločnosťou Walt Disney Productions. Je to v poradí 23. divadelný animovaný film z takzvanej animovanej klasiky Walta Disneyho.

## Referencie

## Externé odkazy
* oficiálna webstránka 
* 
* 

Kategória:Filmy z 1977
Kategória:Kreslené filmy Disney
Kategória:Filmy podľa názvu
Epeios

**Epeios** (starogr. *Ἐπειός* – *Epeios*, ) môže byť:
* v gréckej mytológii:
** syn Panopea, tvorca trójskeho koňa, pozri Epeios (syn Panopea)
** syn Endymióna, kráľ v Elide, pozri Epeios (syn Endymióna)
* planétka, pozri 2148 Epeios
Epeios (syn Panopea)

náhľad|''Agamemnon, Talthybios a Epeios'', reliéf zo Samotráky, cca 560 pred Kr.
**Epeios** (starogr. *Ἐπειός* – *Epeios*, ) je v gréckej mytológii syn fóckeho umelca Panopea, tvorca trójskeho koňa. 

Keď ani v desiatom roku trójskej vojny nedosiahlo achájske vojsko víťazstvo napriek veľkých stratám na životoch, časť vojska sa vyslovila pre návrat domov, ale inak zmýšľala skupina bojovníkov okolo ithackého kráľa Odysea, ktorý navrhoval použiť ľsti, keď už všetky ostatné prostriedky zlyhali. 

Na návrh Odysea mali postaviť obrovského dreveného koňa, v ktorom sa ukrytí bojovníci dostanú za hradby Tróje, zatiaľčo ostatné vojsko bude predstierať odchod domov.

Stavby koňa sa ujal Epeiossyn Panopea z Fókidy, ktorý prišiel do vojny s tridsiatimi loďami. Kedysi vraj býval nosičom vody, bol však dobrým boxerom a vynikajúcim tesárom. 

Dreveného koňa staval zo smrekových a jedľových dosiek. Podľa niektorých písomných zdrojov vraj postavil brucho koňa ako trup lode, ktorý stál na vysokých nohách valcovitého tvaru. Kôň bol vyšší než ktorákoľvek z brán mesta, čo bolo zámerom. V jednom boku boli ukryté dvere, druhý bok bol ozdobený vyrezávaným nápisom venovaným bohyni Aténe: "*V nádeji na bezpečný návrat domov venujú toto vďační Achájci bohyni*".

Odyseus medzitým vyberal statočných mužov, ktorí sa ukryjú v koni. Nebolo to jednoduché, aj tí najodvážnejší váhali. Do koňa sa vyšplhali po povrazovom rebríku a cez padacie dvere sa dostali do jeho brucha. Medzi týchto odvážnych bojovníkov patrili Menelaos, Diomédes, Sthenelos, Neoptolemos a mnohí iní. Epeia samotného museli dlho presviedčať aby vyliezol. Do koňa sa dostal vraj až ako posledný a usadil sa hneď pri dverách, pretože jedine on poznal ich ovládanie.

Keď nastal ten deň, Trójania videli horiaci grécky tábor, žiadne lode v dohľade a na pláni pred mestom obrovského dreveného koňa. Okolo koňa sa hneď zhŕkli a začali sa radiť čo s ním, väčšina však navrhovala vtiahnuť ho do mesta. Po chvíli našli v kríku spútaného muža, ktorého predviedli pred kráľa Priama. Spútaný muž kráľovi povedal, že sa volá Sinón a že ušiel z achájskeho tábora, lebo mal byť obetovaný za šťastný návrat domov a navyše poznamenal, (ako mu to poradil Odyseus), že koňa postavili Achájci na počesť bohyni Aténe a preto takého obrovského, aby ho Trójania nevedeli dopraviť do mesta. Veštec Laokoón Trójanov aj tak varoval a navrhol, že ho pre istotu treba rozbiť. Ale v tom sa z rozhodnutia bohov zjavili dva obrovské hady, ktoré Laokoóna a aj jeho synov na mieste zadusili. Trójania už tentoraz neváhali a v jednotnej mysle zbúrali časť hradieb a drevený kolos vtiahli do mesta. Potom oslavovali koniec vojny.

K večeru nakoniec v meste všetko zaspalo a muži ukrytí v trupe koňa vyskákali, otvorili zvnútra brány mesta a Sinón dal ohňový signál vojsku na mori, ktoré onedlho vpadlo do mesta. Vojsko následne vraždilo a ničilo všetko na čo natrafilo. Keď prišlo nové ráno, slávna Trója bola celkom zničená.

## Referencie a bibliografia

* 

Kategória:Postavy gréckej mytológie
Kategória:Trójska vojna
Laertes

**Laertes** alebo **Laertés** alebo **Láertés** (starogr. *Λαέρτης* – *Laertes/iný prepis:Láertés*, ) môže byť:
* v gréckej mytológii syn Arkeisia, otec Odysea, pozri Laertes (mytológia)
* postava zo Shakespearovho diela Hamlet, pozri Laertes (Shakespeare)
* staroveké grécke mesto v Pamfýlii, pozri Laertes (mesto)
Supercoppa Italiana

**Supercoppa Italiana** alebo **Taliansky superpohár** je súťaž v talianskom futbale usporadúvaná Talianskou futbalovou federáciou. Prvý ročník sa hral v roku 1988. V tejto súťaži sa stretáva víťaz talianskej najvyššej súťaže Série A s víťazom talianskeho pohára. Hrá sa na jeden zápas, ktorý sa odohrá ešte pred začiatkom najvyššej súťaže.

## Víťazi v jednotlivých ročníkoch

* *Hviezdičkou sú označené mužstvá, ktoré skončili v Coppa Italia vo finále.*

## Úspešnosť podľa klubov

Kategória:Talianske futbalové súťaže
Kategória:Futbalové súťaže v Európe
Panamerické majstrovstvá v hádzanej mužov 2004

**Panamerické majstrovstvá v hádzanej mužov 2004** boli v poradí 11. panamerické majstrovstvá v hádzanej mužov, ktoré organizuje Panamerická hádzanárska federácia (PATHF). Konali sa v Santiagu, v Čile od 20.24. júla 2004, za účasti 8 tímov. Víťazom sa tretíkrát v histórii (tretíkrát za sebou) stala Argentína.

Majstrovstvá boli zároveň kvalifikáciou panamerických družstiev na budúcoročné MS 2005 v Tunisku, na ktoré sa kvalifikovali 3 najlepšie družstvá.

## Kvalifikácia

## Výsledky
### Základné skupiny
#### Skupina A

#### Skupina B

### Play-off
#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Externé odkazy
* Oficiálna stránka Panamerickej hádzanárske federácie /
* Oficiálna stránka Čilskej hádzanárske federácie  

## Zdroje
* Panamerické majstrovstvá 2004 na stránke Argentínskej hádzanárskej konfederácie 
* Panamerické majstrovstvá 2004 na stránke todor66.com 

Kategória:Hádzaná v 2004
Kategória:Panamerické majstrovstvá v hádzanej mužov
Hádzaná
Kategória:2004 v Čile
Kategória:Šport v Santiagu (Čile)
Alétes (syn Ikaria)

**Alétes** alebo **Alétés** (starogr. *Ἀλήτης – Alétes/iný prepis:Alétés*, ) je v gréckej mytológii syn Ikaria zo Sparty a najády Periboie. 

Alétes syn Ikaria mal štyroch bratov, Thoanta, Imeusima, Damasippa, Perilaa a sestru Penelopu, ktorá sa stala manželkou Laertovho syna Odysea. Odyseus dostal do vena od rodičov Penelopy Ithaku s priľahlými ostrovmi, kde sa stal vládcom. 
 
## Referencie

Kategória:Postavy gréckej mytológie
Panamerické majstrovstvá v hádzanej mužov 2006

**Panamerické majstrovstvá v hádzanej mužov 2006** boli v poradí 12. panamerické majstrovstvá v hádzanej mužov, ktoré organizuje Panamerická hádzanárska federácia (PATHF). Konali sa v Aracaju, v Brazílii od 6.10. júna 2006, za účasti 8 tímov. Víťazom sa stala prvýkrát Brazília, čo bol len tretí víťaz v 12-tich odohraných turnajoch (po Kube a Argentíne).

Majstrovstvá boli zároveň kvalifikáciou na budúcoročné MS 2007 v Nemecku, na ktoré sa kvalifikovali 3 najlepšie tímy.

## Účastníci

## Výsledky
### Základné skupiny
#### Skupina A

#### Skupina B

### Play-off
#### Stretnutie o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Externé odkazy
* Oficiálna stránka Panamerickej hádzanárske federácie /
* Oficiálna stránka Argentínskej hádzanárske konfederácie 

## Zdroje
* Panamerické majstrovstvá 2006 na stránke Argentínskej hádzanárskej konfederácie *archive.is* 
* Panamerické majstrovstvá 2006 na stránke todor66.com 

Kategória:Hádzaná v 2006
Kategória:Panamerické majstrovstvá v hádzanej mužov
Hádzaná
Kategória:2006 v Brazílii
Kategória:Aracaju
Vicenza Calcio

**Vicenza Calcio** alebo len **Vicenza** je futbalový klub z talianskeho mesta Vicenza. V sezóne 2017/18 bude hrávať tretiu najvyššiu taliansku futbalovú súťaž Serie C. 

## História
Klub bol založený v roku 1902 ako **Associazione del Calcio in Vicenza**. Do oficiálnych talianskych futbalových súťaží sa Vicenza zapojila až o niekoľko rokov neskôr. No už v sezóne 1910/11 prehrala Vicenza až vo finále play-off najvyššej súťaže s klubom Pro Vercelli. Postupne však začal klub klesať a v 20-tych a 30-tych rokoch hrával v nižších súťažiach. Do najvyššej súťaže postúpila Vicenza opätovne až v roku 1942. Vydržala tam však iba rok, no hneď po vojne hrala Sériu A zasa. V roku 1953 sa klub dostal do ekonomických problémov, ktoré vyvrcholili premenovaním na **Lanerossi Vicenza**. Od roku 1955 do roku 1975 neopustila Vicenza Sériu A. Nasledoval zostup do Série B a dvojročný návrat do najvyššej súťaže. Začiatok 80-tych rokov však klub strávil až v tretej lige. Stred 80-tych rokov bol v znamení legendárneho talianskeho futbalistu Roberta Baggia. Vicenza postúpila do Série B, dokonca aj do Série A, no tú z dôvodu stávkarského  škandálu nemohla hrať a zostala iba v druhej lige. Z tej však rok po neuskutočnenom postupe do Série A vypadla. Do druhej ligy sa vrátila až v roku 1993, v roku 1995 už hrala Sériu A. V sezóne 1996/97 zaznamenala Vicenza svoj najväčší úspech keď vyhrala Coppa Italia. Od roku 2001 hráva Vicenza Sériu B. V sezóne 2011/12 skončil klub v Sérii B na 19. mieste a v následnom play-off prehral a zostúpil tak do tretej najvyššej súťaže. 

## Športové úspechy
Coppa Italia - **1**
* prvé miesto: 1996-97

Serie A
* druhé miesto: 1977-78

Serie B - **3**
* prvé miesto: 1954-55, 1976-77, 1999-00
* druhé miesto: 1941-42 

Serie C - **1**
* prvé miesto: 1939-40 

## Káder mužstva
**Súčasná zostava**:

 
 

 12px|Kapitán klubu

 
   
   
 
 

 

 
 

## Externé odkazy
Oficiálna webová stránka 

## Zdroj

Kategória:Talianske futbalové kluby
Kategória:Organizácie založené v 1902
FC Vado

**FC Vado** alebo len **Vado** je futbalový klub z talianskeho mesta Vado Ligure. Hráva regionálnu taliansku futbalovú súťaž Eccellenza Liguria. Je to prvý víťaz talianskeho pohára Coppa Italia.

## História
Klub vznikol v roku 1913. Jeho najväčším úspechom bol triumf v Coppa Italia. FC Vado bol prvý víťaz tejto vyraďovacej súťaže, keď ju vyhral v jej premiérovom roku 1922. V čase víťazstva v tejto súťaži hralo Vado iba tretiu najvyššiu súťaž Seconda Divisione. Tretia najvyššia súťaž je doterajšie maximum klubu. Naposledy v nej však hral v sezóne 1947/48. Od roku 2001 do roku 2008 hralo Vado piatu najvyššiu ligu Serie D. Od sezóny 2008/09 hráva (okrem jedného ročníka) regionálnu ligu Eccellenza Liguria.

## Športové úspechy
Coppa Italia - **1**
* prvé miesto: 1922

## Zdroj

## Externé odkazy
Oficiálna webová stránka

Kategória:Talianske futbalové kluby
Kategória:Organizácie založené v 1913